Þessi pistill birtist fyrst á heilraedi.blogspot.com 23. maí 2016 Bakflæði , þrálát nefstífla og hósti . Gætu öndunaræfingar hjálpað ? Flestir hafa einhvern tíma fengið brjóstsviða en hjá sumum er vandamálið viðvarandi og kallast þá vélindabakflæði ( gastroesophageal reflux disease , GERD ) . Upp úr þessu getur smám saman þróast astmi . Lífsstíll Reykingar , áfengisneysla og ákveðnar matartegundir hafa þótt ýta undir bakflæði . Maginn framleiðir meiri sýru fyrstu klukkustundirnar eftir máltíð og það er helst þegar við liggjum í láréttri stöðu sem magasafinn rennur upp í vélindað . Yfirfullur magi getur aukið hættuna á því . Svefn Svefnstaðan skiptir líka máli . Sum rúm er hægt að hækka handvirkt eða rafdrifið frá miðjunni . Föt sem þrengja að kviðnum stuðla að bakflæði og það gerir mikil kviðfita líka . Þegar þindin dregst saman lyftist kviðurinn og lungun fyllast af lofti og öfugt þegar hún slaknar . Í rannsókninni var þindin þjálfuð með öndunaræfingum í hálftíma á dag í 4 vikur . Lyfjanotkun þeirra var aðeins þriðjungur þess sem þeir þurftu í upphafi . Samt notaði helmingur þeirra öndunartæknina aðeins einu sinni til tvisvar í viku og nokkrir sögðust bara grípa til hennar þegar þeir fengu brjóstsviða . Hinir sem gáfust upp og hættu þjálfuninni eftir 4 vikur voru komnir í sömu stöðu og áður en rannsóknin hófst . Þessi rannsókn er afar áhugaverð . Hana þyrfti að endurtaka á stærri hópi með betra viðmiði .